CELEX: 32019D2002
Language: lv
Date: 2019-11-28 00:00:00
Title: Komisijas Īstenošanas Lēmums (ES, Euratom) 2019/2002 (2019. gada 28. novembris) par atļauju Bulgārijai turpināt izmantot noteiktas aptuvenas aplēses PVN pašu resursu bāzes aprēķinam attiecībā uz pasažieru starptautiskiem pārvadājumiem līdz 2023. gada beigām (izziņots ar dokumenta numuru C(2019) 8590) (Autentisks ir tikai teksts bulgāru valodā)

2.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 310/50
               
            
         KOMISIJAS ĪSTENOŠANAS LĒMUMS (ES, Euratom) 2019/2002
         (2019. gada 28. novembris)
         par atļauju Bulgārijai turpināt izmantot noteiktas aptuvenas aplēses PVN pašu resursu bāzes aprēķinam attiecībā uz pasažieru starptautiskiem pārvadājumiem līdz 2023. gada beigām
         (izziņots ar dokumenta numuru C(2019) 8590)
         (Autentisks ir tikai teksts bulgāru valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un it īpaši tās 6. panta 3. punkta otro ievilkumu,
         apspriedusies ar Padomdevēju komiteju pašu resursu jautājumos,
         tā kā:
         
                     (1)
                  
                  
                     Atbilstīgi Padomes Direktīvas 2006/112/EK (2) 390.a pantam Bulgārija saskaņā ar nosacījumiem, kurus Bulgārijā piemēro dienā, kad šī dalībvalsts pievienojās Eiropas Savienībai, var turpināt piemērot atbrīvojumu pasažieru starptautiskiem pārvadājumiem atbilstīgi minētās direktīvas X pielikuma B daļas 10. punktam, kamēr tādu pašu atbrīvojumu piemēro kādā dalībvalstī, kas bija Kopienas dalībvalsts 2006. gada 31. decembrī. Saskaņā ar minēto pantu šie darījumi ir jāņem vērā, nosakot pievienotās vērtības nodokļa (PVN) pašu resursu bāzi.
                  
               
                     (2)
                  
                  
                     Ar Komisijas Lēmumu 2010/4/ES, Euratom (3) Bulgārijai bija atļauts inter alia izmantot aptuvenas aplēses attiecībā uz pasažieru starptautiskiem pārvadājumiem atbilstīgi Direktīvas 2006/112/EK X pielikuma B daļas 10. punktam, lai aprēķinātu PVN pašu resursu bāzi no 2009. gada 1. janvāra līdz 2018. gada 31. decembrim.
                  
               
                     (3)
                  
                  
                     Bulgārija 2019. gada 4. aprīļa vēstulē lūdza Komisijai atļauju turpināt izmantot noteiktas aptuvenas aplēses PVN pašu resursu bāzes aprēķinam. Bulgārija nevar veikt precīzu PVN pašu resursu bāzes aprēķinu darījumiem atbilstīgi Direktīvas 2006/112/EK X pielikuma B daļas 10. punktam attiecībā uz pasažieru starptautiskiem pārvadājumiem. Šāds aprēķins varētu radīt nesamērīgu administratīvo slogu, kas nebūtu attaisnojams saistībā ar minēto darījumu ietekmi uz Bulgārijas kopējo PVN pašu resursu bāzi. Bulgārija var veikt aprēķinu, izmantojot aptuvenas aplēses šīs kategorijas darījumiem. Tāpēc būtu jāatļauj Bulgārijai turpināt aprēķināt PVN pašu resursu bāzi, izmantojot aptuvenas aplēses attiecībā uz pasažieru starptautiskiem pārvadājumiem.
                  
               
                     (4)
                  
                  
                     Pārredzamības un juridiskās noteiktības labad ir lietderīgi noteikt šai atļaujai termiņu,
                  
               IR PIEŅĒMUSI ŠO LĒMUMU.
         
            1. pants
            Lai aprēķinātu PVN pašu resursu bāzi no 2019. gada 1. janvāra līdz 2023. gada 31. decembrim, Bulgārijai atļauj izmantot aptuvenas aplēses attiecībā uz pasažieru starptautiskiem pārvadājumiem atbilstīgi Direktīvas 2006/112/EK X pielikuma B daļas 10. punktam.
         
         
            2. pants
            Šis lēmums ir adresēts Bulgārijas Republikai.
         
         
            Briselē, 2019. gada 28. novembrī
            
               
                  Komisijas vārdā –
               
               
                  Komisijas loceklis
               
               Günther OETTINGER
            
         
         
            (1)  OV L 155, 7.6.1989., 9. lpp.
         
         
            (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).
         
            (3)  Komisijas 2009. gada 22. decembra Lēmums 2010/4/ES, Euratom, ar ko Bulgārijai atļauj izmantot statistikas datus, kas vecāki par aizpagājušo gadu, un noteiktas aptuvenas aplēses PVN pašu resursu bāzes aprēķinam (OV L 3, 7.1.2010., 17. lpp.).